
	Maria Asatryan
02.03.2021 22:51:34
	Կարծում եմ պետք չէ որևէ  փոփոխություն կատարել, հատկապես հիմա։ Պետք է հաշվի առնել դիմորդների մեծամասնության հոգեվիճակը, անգամ նախորդ տարի կատարված փոփոխության խուճապը դեռ չի անցել։ Պետք է չմոռանալ նաև պատերազմի թողած հետևանքները  և՛ ֆինանսական, և՛ հոգեկան։
	Տես՝ Մարիա Իսրայելյան օգտատիրոջ առաջարկին տրված պատասխանը:

	Մարիա Իսրայելյան
21.02.2021 11:05:28
	Առաջարկում եմ,որ նույնը թողնեք դիմումի լրացման կարգը։Իմ կարծիքով նույն է լինում ծրագիրը,այսինքն՝ դիմորդը քննություն է տալիս,չի ընդունվում առաջին հայտով,նորից է քննություն տալու և այդպես դիմորդի մոտ ավելի սթրեսային հոգեվիճակ է ստեղծվելու։Ավելի նպատակահարմար չի՞ լինի նորից մեկ մասնագիտություն նշեն և դրա հետ նաև 8 մասնագիտություն նշեն։Բացի այդ հաշվի առեք այն փաստը,որ առանց այդ էլ այս տարի դիմորդները շատ փորձությունների ենթարկվեցին՝ մի կողմից վիրուսը, իսկ մյուս կողմից էլ պատերազմը։
	Ընդունվել է ի գիտություն: Ինչ վերաբերում է ընդունելության քննությունների և մասնագիտությունների հայտագրման գործընթացին, ապա ուսումնասիրությունները ցույց են տվել, որ 5-րդ, 6-րդ տեղերում հայտագրված մասնագիտություններով բուհ ընդունվում են շատ քիչ դիմորդներ, իսկ 7-րդ տեղից հետո հայտագրված մասնագիտություններով՝ գրեթե բացառիկ դեպքերում: 8 մասնագիտություն հայտագրելու հնարավորությունը նվազեցնում է  մասնագիտական կողմնորոշմամբ բուհ ընդունվելու հնարավորությունը, քանի որ դիմորդները հաճախ նախընտրած մասնագիտությունից բացի հայտագրում են այնպիսի մասնագիտություններ, որոնք ունեն պարզապես նույն մրցութային քննությունները: Հայտագրման այս եղանակը (հիմնական փուլում՝ մեկ բուհ և մեկ մասնագիտություն) հնարավորություն է տալիս  մասնագիտական հստակ կողմնորոշվածություն ունեցող դիմորդներին ընդունվել բուհ՝ նվազեցնելով պատահական կամ չնախընտրած մասնագիտություններով բուհ ընդունվելու հնարավորությունը, իսկ լրացուցիչ փուլի մրցույթը անցկացվում է մեկ կամ ավելի բուհի մինչև վեց մասնագիտության հայտագրմամբ, եթե տվյալ մասնագիտությունների առարկա(ներ)ից դիմորդն ունի դրական գնահատական(ներ) և այդ մասնագիտություններում (անվճար և վճարովի) առկա են թափուր տեղեր:

	Հրանտ Ղարաբեկյան
20.02.2021 09:43:44
	Ինչպե՞ս եք տարբերակելու երկքաղաքացիներին և պարզապես քաղաքացիներին։
	Ընդունվել է ի գիտություն: Սույն ձևակերպումը ներառվել է հիմք ընդունելով <<Կրթության մասին>> ՀՀ օրենքի (Հոդված 6, մաս 3) և <<Բարձրագույն և հետբուհական մասնագիտական կրթության մասին>> ՀՀ օրենքի (Հոդված 5, մաս 3), հաշվի առնելով նաև <<Հայաստանի Հանրապետության քաղաքացիության մասին>> ՀՀ օրենքի համապատասխան կարգավորումները (Հոդված 131):
	



